+-----------------------------------------------------------------------+
| 13. ข้อมูลอื่นที่เกี่ยวข้อง                                                    |
+-----------------------------------------------------------------------+

ก) การเปลี่ยนแปลงผู้บริหารของบริษัท

ตั้งแต่วันที่ 1 มกราคม 2551 นายนพปฎล เดชอุดม ได้เข้าดำรงตำแหน่ง
หัวหน้าคณะผู้บริหารด้านการเงิน แทน นายวิลเลี่ยม แฮริส

2)  โครงการจัดการกองทุนรวมเพื่อผู้ลงทุนซึ่งเป็นคนต่างด้าวโดยลงทุนในหุ้นของบริษัท ทรู
    คอร์ปอเรชั่น จำกัด (มหาชน)

ตามที่บริษัทได้จัดตั้งโครงการจัดการกองทุนรวมเพื่อผู้ลงทุนซึ่งเป็นคนต่างด้าวโดยลงทุนในหุ้นของบริษัท
ทรู คอร์ปอเรชั่น จำกัด (มหาชน) (“กองทุนรวม”) เพื่อรองรับการปรับโครงสร้างหนี้เมื่อปี 2543
โดยกองทุนดังกล่าวมีอายุ 8 ปี 3 เดือน นับแต่วันออกหุ้นบุริมสิทธิให้แก่กองทุนรวมและ
กองทุนรวมออกหน่วยลงทุนให้แก่ผู้ถือหน่วยลงทุน ซึ่งกองทุนดังกล่าวจะครบกำหนดอายุในวันที่
30 มีนาคม 2551 นั้น

เพื่อให้สัดส่วนของผู้ถือหุ้นต่างด้าวของบริษัทไม่เพิ่มขึ้น
คณะกรรมการของบริษัทจึงมีมติให้เสนอต่อที่ประชุมผู้ถือหุ้นสามัญผู้ถือหุ้น ประจำปี 2551
เพื่อพิจารณาอนุมัติการขยายอายุของโครงการจัดการกองทุนรวมเพื่อผู้ลงทุนซึ่งเป็นคนต่างด้าวโดยลงทุนในหุ้นของบริษัท
ทรู คอร์ปอเรชั่น จำกัด (มหาชน) (“กองทุนรวม”) จากเดิม 8 ปี 3
เดือนนับแต่วันออกหุ้นบุริมสิทธิให้แก่กองทุนรวมและกองทุนรวมออกหน่วยลงทุนให้แก่ผู้ถือหน่วยลงทุน
ไปเป็นเวลาอีก 8 ปี 3 เดือน นับจากวันที่ครบกำหนด
อายุเดิมดังกล่าว

ค) การขจัดโครงสร้างผู้ถือหุ้นที่อาจเกิดความขัดแย้งทางผลประโยชน์ของบริษัท
กรุงเทพอินเตอร์เทเลเทค จำกัด (มหาชน) (“BITCO”) ซึ่งเป็นบริษัทย่อยของบริษัท

ตามที่บริษัท เจริญโภคภัณฑ์โฮลดิ้ง จำกัด (“CP”) ซึ่งเป็นบริษัทในเครือของผู้ถือหุ้น
รายใหญ่ของบริษัท ได้ให้การสนับสนุนทางการเงินแก่ ทรูมูฟ ภายใต้สัญญา Sponsor Support
Agreement (“SSA”) ที่ได้จัดทำขึ้นกับกลุ่มเจ้าหนี้ของทรูมูฟ ในจำนวนเงิน 3,000 ล้านบาท
ผ่านการจองซื้อหุ้นสามัญเพิ่มทุนของ บริษัท กรุงเทพอินเตอร์เทเลเทค จำกัด (มหาชน)
(“BITCO”) จำนวน 6,000 ล้านหุ้น เมื่อวันที่ 13 ธันวาคม 2550 โดยที่ CP ให้สิทธิ Option
แก่บริษัทฯ ในการซื้อหุ้น BITCO จำนวนดังกล่าวคืนได้ นั้น

การซื้อหุ้น BITCO ดังกล่าวคืนจาก CP ตามข้อเสนอ จะทำให้บริษัทมีสัดส่วนการถือหุ้นใน BITCO
เกินร้อยละ 90 อันจะเป็นประโยชน์ต่อบริษัททั้งในแง่การมีสินทรัพย์ที่มีคุณภาพ
และการขจัดโครงสร้างการถือหุ้นที่อาจเกิดความขัดแย้งทางผลประโยชน์
คณะกรรมการของบริษัทจึงเห็นด้วยกับความเห็นของคณะกรรมการที่เป็นอิสระ และ มีมติดังนี้

1)  เห็นชอบให้บริษัทรับ Option ของ CP ที่ให้บริษัทสามารถซื้อหุ้น BITCO จำนวน
    ไม่เกิน 6,000 ล้านหุ้น จาก CP ภายในกำหนดระยะเวลา 180 วัน ในราคาหุ้นละ 0.53
    บาท ตามเสนอของ CP

2)  เห็นชอบให้บริษัทขอขยายระยะเวลาของ Option เพื่อให้บริษัทสามารถใช้สิทธิซื้อหุ้น BITCO
    คืนจาก CP ได้ภายหลังจากครบกำหนดระยะเวลา 180 วัน รวมทั้งรับข้อตกลงที่ CP
    สามารถใช้สิทธิขายหุ้นจำนวนดังกล่าวทั้งหมดคืนให้กับบริษัทได้ภายหลังวันที่ 546 เป็นต้นไป
    ในราคาและตามวิธีการและเงื่อนไขที่กำหนดไว้ในข้อเสนอของ CP

และ เนื่องจากการซื้อหุ้น BITCO จาก CP ดังกล่าว เข้าข่ายเป็นรายการที่เกี่ยวโยงกันตาม
ข้อกำหนดของตลาดหลักทรัพย์แห่งประเทศไทย คณะกรรมการจึงมีมติให้เสนอเรื่องดังกล่าวต่อ
ที่ประชุมสามัญผู้ถือหุ้น ประจำปี 2551 เพื่อพิจารณาอนุมัติต่อไป

นอกจากนี้ คณะกรรมการมีมติเห็นชอบกับข้อเสนอของคณะกรรมการด้านการเงิน
อนุมัติทางเลือกในการจัดหาเงินเพื่อทำการซื้อหุ้น BITCO จาก CP
โดยให้มีทางเลือกทั้งในรูปของหนี้สินและเงินทุน
แต่เนื่องจากการเพิ่มทุนจะส่งผลกระทบต่อผู้ถือหุ้นเดิมของบริษัท (Dilution Effect) ดังนั้น
บริษัทจะพยายามจัดหาเงินด้วยวิธีอื่นๆ ก่อน และจะพิจารณาทำการเพิ่มทุนเป็นวิธีสุดท้าย
โดยให้เสนอเรื่องต่อไปนี้ต่อที่ประชุมสามัญผู้ถือหุ้น ประจำปี 2551 เพื่อพิจารณาอนุมัติต่อไป

1.  หุ้นกู้

2.  หุ้นกู้แปลงสภาพ

3.  เพิ่มทุนเพื่อเสนอขายให้แก่ผู้ถือหุ้นเดิม

  พร้อมทั้งการดำเนินการตามขั้นตอนทางกฎหมายเพื่อรองรับการออกหุ้นกู้แปลงสภาพและการเพิ่มทุน